Kľúč (náradie)

Kľúč je nástroj primárne určený na doťahovanie a povoľovanie (skrutkovanie) skrutiek a matíc. Základným princípom každého kľúča je páka (koncentrátor sily). Tvar kľúča účelovo závisí od tvaru hlavy skrutky (matice…). 

Základným tvarom používaným v technickej praxi je šesťhran (šesťhranná skrutka a matica) vnútorný a vonkajší. Menej často sa používa trojhran, štvorhran, osemhran (hviezdica) a dvanásťhran (hviezdica). 

Podľa konštrukcie rozoznávame niekoľko druhov kľúčov. Základné delenie je na vonkajší a vnútorný n-hran. Niektoré kľúče sa skladajú z viacero vymeniteľných častí - používajú základnú páku a nástrčnú hlavicu zodpovedajúceho rozmeru. K hlaviciam sa často dodáva aj prídavné príslušenstvo (predlžovacie tyče, kĺby, ohybné predĺženia, nástrčné kľúče...); najčastejšie sa používa 12-mm Gola.

Kľúč na vonkajší šesťhran (n-hran) 
 vidlicový kľúč – stranový
 vidlicový kľúč - priamy
 očkový kľúč - uzatvorený 
 očkový kľúč vysunutý.

 očkoplochý kľúč – kombinácia vidlicového a očkového kľúča

 nástrčný kľúč (Gola) - ľudovo (Orech)

 rúrkový kľúč

Na vnútorný šesťhran (n-hran) 

 motýlik
 excentrický trojhran
 štvorhranný
 imbusový 6-hran, dutý imbus
 hviezdicový 6-hranný (torx), 12-hranný, dutý torx

Nastaviteľné kľúče a univerzálne kľúče 
 francúzsky kľúč

 ako francúzsky kľúč označovaný, ale nie je to francúzsky kľúč

 kľúč na potrubia

Špeciálne kľúče 
Počas histórie bolo vytvorené obrovské množstvo účelových kľúčov pre najrôznejšie použitia.
 kľúč na špice (bicykel)

 kľúč na prehadzovačku (bicykel)
 kľúč na stredové zloženie (bicykel)

 kľúč na závitníky

 kľúč na sudy
 kľúč na kolesá (kríž)
 kľúče s meraním sily utiahnutia (momentový)

 kľúč na rúry
 kľúč na struny (klavírny)
 kľúč na olejový filter
 kľúč na sviečky (automobil)
 kľúč na hydrant (hasičský)
 kľúč na koľajnice
 kľúč na kosu

 príklepový kľúč

 kľúč plochý elektrikársky

 kľúč na ploché matice

 kľúč T obojručný

 kľúč vidlicový úderový

a mnoho iných ...

Rozmery kľúčov 
Rozmery kľúčov sú štandardizované u nás sa používajú metrické normy. Stretneme sa však aj s náradím v anglosaských mierach potrebných napr. pre zahraničné motorové vozidlá.

 Metrický rad: [mm]

 Anglosaský rad: [palce (inch)]: 

Metrické rozmery obvyklého vonkajšieho a vnútorného šesťhranu [mm] prislúchajúce metrickému závitu (M).

Ručné náradie